สอบถามคุณมีอาการมีตุ่มนูนแดง บริเวณขนเพชร ห่างจากโคนอวัยวะเพศ 2 ซม.กดแล้วรู้สึกเจ็บ มีความเสี่ยงเป็นโรคอะไรบ้างครับ
สวัสดีค่ะ การวินิจฉัยที่เป็นไปได้ในกรณีมีตุ่มนูนที่อวัยวะเพศ-เริมที่อวัยวะเพศ ลักษณะเป็นตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน-รูขุมขนอักเสบ อาจเป็นตุ่มนูนแดง เจ็บได้เล็กน้อย ถ้าเป็นใหญ่มากอาจมีตุ่มหนอง-ผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอมหากกดที่ตุ่มแล้วเจ็บมาก มีเลือดหรือหนองไหลจากตุ่ม ปัสสาวะแสบขัดควรไปพบแพทย์เพื่อตรวจเพิ่มเติม หากเป็นการติดเชื้อ จำเป็นต้องได้รับยาฆ่าเชื้อที่ตรงกับโรคนั้นๆการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเองเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่